Nikolay Voronov
Nikolay Nikolayeviç Voronov (rus. Никола́й Никола́евич Во́ронов; d. 5 may 1899, Sankt Peterburq, Rusiya imperiyası — ö. 28 fevral 1968, Moskva, SSRİ) — Sovet hərbi xadimi, baş artilleriya marşalı (21 fevral 1944-cü ildən etibarən), Sovet İttifaqı Qəhrəmanı (7 may 1965-ci ildən etibarən). SSRİ Ali Sovetinin deputatı (1946–1950). 1941-ci ildən 1950-ci ilə qədər Qızıl Ordunun artilleriya qüvvələrinin komandanı olmuşdur. Böyük Vətən müharibəsi ərzində Stalinqrad döyüşü, Leninqradın blokadası və Kursk döyüşündə Sovet artilleriya qoşunlarına rəhbərlik etmişdir.